The_Smiths
Шпекулации за повторно обединување
И Мар и Морисеј повеќепати изјавуваат дека нема повторно да го обединат бендот .Во 2006 година ,Морисеј изјавува ,’Попово би ги јадел моите тестиси отколку да ги реформирам The Smiths, и тоа кажува нешто со оглед на тоа што сум вегетаријанец ’. Кога бил прашан зошто, во друго интервју истата година, тој одговара, ‘Се чувствувам како само јас напорно да работев по распадот на The Smiths а другите не , па зошто тогаш да им оддавам внимание кое што не го заслужиле ? Ние не сме пријатели, ние не се гледаме едно со други. Па зошто тогаш би биле заедно на сцена? ’ Во едно интервју на BBC Radio 2 во  февруари 2009 година, тој вели: ‘Луѓето често ме прашуваат за повторно обединување а јас не можам да замислам зошто... минатото изгледа како далечно место и јас сум задоволен со тоа.’ Сепак, во меѓувреме, Мар и Морисеј постојано се фалат за напорите на другите повторно да ги обединат и за астрономските суми коишто им ги нудат за да настапуваат заедно (со или бев Мајк Џојс и Енди Рурк). Во ноември 2004 година, VH1 прикажа епизода од Backstage Pass Special за бендови коишто повторно се обединиле во која што водителот Амер Халиим  се обидува и не успева да го смести Морисеј пред настап во театарот Аполо. Во март 2006 година, Морисеј открива дека на The Smiths им е понудено 5 милиони долари за настап на фестивалот  Coachella Valley Music and Arts Festival, коишто тој ја одбил, велејќи, ‘Не,бидејќи парите не влегуваат во тоа. ’ Понатаму тој објасна, ‘Тоа беше фантастично патување. И потоа заврши. Мислам дека не требаше да завршиме. Сакав да продолжи. (Мар) сакаше да заврши.И тоа беше тоа ’ Во август 2007 година,широко се објави дека Морисеј тоа лето одбил понуда од 75 милиони долари – речиси 40 милиони фунти во тоа време – од ‘конзорциум на промотери’ за повторно да ги обединат со Мар за педесет дневна светска турнеја под името the Smiths во 2008 и 2009 година.NME го наведе Морисеј како извор за приказната. Списанието Ролинг Стоун го наведи нивниот публицист.Понудата истот така е објавена и на ‘true-to-you.net’, приватна обожавателска страница тајно поддржана од Морисеј. Подоцна е опишана како ‘измама’, иако е нејасно кој кого измамил. Во октомври истата година, Мар ги потпали шпекулациите кога на BBC Radio 5 Live најавува дека еможно повторно обединување во иднина, велејќи дека ‘чудни работи се случија така што,кој знае?’ Мар продолжува ‘Не е голема работа.Можеби ќе се обедниниме по 10 или 15 години кога на сите ќе ни треба без оглед на причините тоа, но во моментот Морисеј си ја работи неговата работа а јас мојата, и тоа е одговорот.’ Ова претставува промена на ставот , со оглед на тоа што Марр претходно има изјавено дека повторно обединување на групата би било лоша идеја. Во октомври 2008 година, The Sun, повикувајќи се на ‘ извори блиски до групата ’, изјавува дека the Smiths ќе се обединат за да настапат на Coachella во 2009 година. Набргу потоа,NME ја демантира приказната и повикувајќи се исто така на ‘извори блиски до групата’цитирајќи го менаџерот на Џони Мар за ефектот дека е ‘бесмислица’. Во јуни 2009 година,Мар му кажува на водител од лондонското XFM радио ,’Мислам дека ни беа понудени 50 милиони долари за три.... можеби 5 настапи.’Тој изјави дека шансите за повторно обединување ‘немаат никаква врска со парите ’, и дека причините се ‘многу апстрактни’. Мар и Морисеј доаѓаат најблиску до некаков вид на повторно обединување во јануари 2006 година кога Џони Мар и The Healers настапуваат на хуманитарниот концерт на Енди Рурк, ‘Манчестер против ракот’ .Имаше предлози кои наведуваа дека Морисеј исто така може да учевтвува на концертот. Мар појасни дека тоа нема да се случи, но ја изведија песната ‘How Soon Is Now’ заедно со Рурк.